### Beslutningstema

I denne sag indgås resultatkontrakt for 2025 mellem Rømø-Tønder Turistforening/Destination [adresse] og Tønder Kommune.

### Historik

Der godkendes hvert år en resultatkontrakt mellem Tønder Kommune og Rømø-Tønder Turistforening/Destination Sønderjylland. I resultatkontrakten opstilles mål for det kommende år som basis for udbetaling af tilskud til den turismefremmende forening.

### Sagsfremstilling

Rømø-Tønder Turistforenings formandsskab og direktør deltager løbende i dialogmøder med Klima-, Vækst- og Udviklingsudvalget, hvor indhold til Tønder Kommunes Erhvervs- og Turismestrategi har været omdrejningspunktet. Strategien blev godkendt i Kommunalbestyrelsen den 29. februar 2024. Intentionen er, at både Erhvervs- og Turismestrategien og Tønder Kommunes Visions- og Strategiplan 2022-2025 skal afspejles i resultatkontrakten mellem turistforeningen og kommunen.

Bestyrelsen for Rømø-Tønder Turistforening har fremsendt udkast til resultatkontrakt til politisk behandling.

### Økonomi

Tilskud til Rømø-Tønder Turistforening udgøres af et grundtilskud på 3.058.000 kr. samt et tilskud til drift af turistkontor i Tønder by på 500.000 kr.

### Lovgrundlag

Lov om dansk turisme

### Indstilling Kommunaldirektøren indstiller.

at resultatkontrakten for Rømø-Tønder Turistforening/Destination [adresse] 2025 godkendes, og
at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.